OpenLLM-France/wikimedia huggingface dataset:
# Mas de les Catalunyes

El Mas de les Catalunyes és una masia de Sant Pere de Ribes (Garraf) protegida com a Bé Cultural d'Interès Local.

## Descripció

Es tracta d'una masia situada a la part més alta de la Urbanització Mas Parés, prop de l'autopista Pau Casals. És un edifici aïllat de planta irregular compost per tres cossos superposats. El volum principal consta de planta baixa i pis i té la coberta a dues vessants amb el carener paral·lel a la façana. La façana de migdia presenta un portal d'arc escarser ceràmic i està rematada per un petit capcer rectangular. De l'extrem de tramuntana de la coberta en sobresurt una torre quadrangular amb finestres d'arc de mig punt arrebossat, que està coronada amb merlets esglaonats. A la façana de tramuntana hi ha adossat en perpendicular el volum secundari. Les obertures són d'arc pla arrebossat. A ponent d'aquest cos hi ha adossat el celler, d'un sol nivell d'alçat i tres obertures d'arc escarser. El volum principal manté el revestiment arrebossat i pintat, mentre que la resta presenta la pedra vista.

## Història

La primera notícia documental del Mas de les Catalunyes es remunta a la primeria del segle xvi, quan formava part de la quadra de Cortei, avui coneguda com a torre del Veguer. Vers l'any 1552 n'era el masover un tal Ferrer. Uns anys més tard, constava com a propietat del llinatge dels Totesaus, que la va mantenir fins al segle xviii. Segons consta en el llibre d'Apeo de l'any 1847, la masia pertanyia a Josep Massó i Marrugat.

## Referències

* 1 2 «Mas de les Catalunyes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Wiry-au-Mont

Wiry-au-Mont és un municipi francès situat al departament del Somme i a la regió dels Alts de França. L'any 2007 tenia 116 habitants.

## Demografia
### Població

El 2007 la població de fet de Wiry-au-Mont era de 116 persones. Hi havia 41 famílies de les quals 8 eren unipersonals (8 homes vivint sols), 8 parelles sense fills, 21 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 41 eren l'habitatge principal de la família, 8 eren segones residències i 1 estava desocupat. Tots els 49 habitatges eren cases. Dels 41 habitatges principals, 35 estaven ocupats pels seus propietaris, 5 estaven llogats i ocupats pels llogaters i 1 estava cedit a títol gratuït; 1 tenia dues cambres, 10 en tenien tres, 12 en tenien quatre i 17 en tenien cinc o més. 28 habitatges disposaven pel capbaix d'una plaça de pàrquing. A 20 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Wiry-au-Mont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 8 | 60 a 64 | 4 |
| 4 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 0 | 40 a 44 | 0 |
| 0 | 35 a 39 | 4 |
| 12 | 30 a 34 | 8 |
| 4 | 25 a 29 | 8 |
| 0 | 20 a 24 | 4 |
| 0 | 15 a 19 | 0 |
| 8 | 10 a 14 | 0 |
| 8 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 69 persones, 50 eren actives i 19 eren inactives. De les 50 persones actives 44 estaven ocupades (28 homes i 16 dones) i 5 estaven aturades (2 homes i 3 dones). De les 19 persones inactives 3 estaven jubilades, 8 estaven estudiant i 8 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Wiry-au-Mont hi havia 8 explotacions agrícoles que ocupaven un total de 276 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Wiry-au-Mont a l'INSEE.
* Évolution et structure de la population Fitxa amb el detall de dades de Wiry-au-Mont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Barbeta (parapet)

La barbeta és un tipus de disposició d'artilleria, que pot comptar o no amb blindatge, i es pot referir tant a instal·lacions terrestres com navals. A les fortificacions la barbeta és el tros de parapet ordinàriament col·locat en els angles d'un bastió destinat al tir de l'artilleria al descobert. Es converteix la barbeta, en conseqüència, en un perfil, amb una alçada de suport a nivell de genollera, ja que la carena del parapet arriba als genolls dels servents de les peces. Quan es diu que una fortificació està construïda a barbeta, el seu parapet no té cap tronera ni merlet, ni tampoc cobreix els artillers. Quan l'artilleria es posa sobre aquest gènere de fortificació, ja sigui a les places fortes, ja en campanya, es diu que està col·locada a barbeta. En vaixells de guerra barbeta fa referència a la plataforma d'artilleria naval protegida amb blindatge pels costats, però sense estar completament closa com en una torreta (que es desenvoluparen més endavant). També pot referir-se al cilindre blindat que va des de la base de les torretes fins a les cobertes inferiors, protegint la maquinària que acciona l'artilleria i la seva munició.

## Referències

* ↑ «barbétta - Treccani» (en italià). [Consulta: 25 març 2024].
* ↑ «Barbette | military technology | Britannica» (en anglès). [Consulta: 25 març 2024].
* ↑ «Barbeta (parapet)». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Barricada

## Bibliografia

* Aquest article conté material del diccionari enciclopèdic popular il·lustrat Salvat dels anys del 1906 a 1914 que es troba en el domini públic.
Viccionari
# Carles Muntaner i Bonet

Carles Muntaner i Bonet (Barcelona, 13 de setembre de 1957) és un doctor en Psicologia, especialista en addiccions i epidemiologia psiquiàtrica, i catedràtic de Salut Pública a la Universitat de Toronto. Per mitjà de la seva tasca investigadora ha alertat del perill de la desinversió i privatització dels sistemes de salut català i espanyol i ha denunciat l'oligopoli de la indústria farmacèutica perquè «deixa a molts pacients sense accedir a diversos medicaments vitals, no fa recerca en fàrmacs que es necessiten, fixa preus i innova poc, ja que pocs fàrmacs nous suposen canvis substancials pels pacients».

## Trajectòria

Després d'haver estudiat Medicina a la Universitat de Barcelona, fou professor de Psiquiatria, Farmacologia i Psicologia Mèdica a la Universitat Autònoma de Barcelona. A vint-i-vuit anys, Muntaner va anar als Estats Units i va treballar deu anys al Departament de Psiquiatria i Farmacologia Mèdica del National Institutes of Health a Maryland. A la Universitat Johns Hopkins va estudiar Salut Pública i va ser professor a Universitat de Maryland. Més tard va anar al Canadà, on actualment és catedràtic a la Universitat de Toronto en Salut Pública, Infermeria i Psiquiatria.
És coautor de l'article «The resilience of the Spanish health system against the COVID-19 pandemic» publicat a la revista mèdica The Lancet. Muntaner es va mostrar molt crític envers la gestió governamental de la pandèmia per coronavirus de 2020 a Catalunya, denunciant-ne la manca de preparació per a emergències epidemiològiques i les deficiències de la comunicació sanitària institucional.

## Obra publicada

* Political and economic determinants of population health and well-being: controversies and developments. (Coautoria amb Vicenç Navarro). Amityville, N.Y.: Baywood Pub. Co, 2004. ISBN 0-89503-278-3.
* Aprender a mirar la salud: cómo la desigualdad social daña nuestra salud. (Coautoria amb Joan Benach). Barcelona: Ediciones de Intervención Cultural / El Viejo Topo, 2005. ISBN 84-96356-39-6.
* The financial and economic crises and their impact on health and social well-being. (Coeditor amb Vicenç Navarro). Amityville, New York: Baywood Publishing Company, Inc., 2014. ISBN 978-0-89503-879-1.

## Referències

* ↑ «Austeridad en el sistema sanitario: privatización, muertes y concordia entre PP y CiU» (en castellà). La Marea, 16-06-2013. [Consulta: 10 desembre 2020].
* ↑ Pérez, Moisés. «Farmacèutica pública, una utopia necessària?». El Temps, 06-04-2020. [Consulta: 10 desembre 2020].
* ↑ Barnils, Andreu. «Jo demanaria la dimissió de Joan Guix». Vilaweb, 06-04-2020. [Consulta: 10 desembre 2020].
* ↑ «Espanya podia desenvolupar les mateixes eines que Corea». Rac 1, 27-04-2020. [Consulta: 10 desembre 2020].
* ↑ «Aprender a mirar la salud. Cómo la desigualdad social daña nuestra salud» (en castellà). Mientras Tanto, 01-12-2005. Arxivat de l'original el 2021-01-24. [Consulta: 10 desembre 2020].

## Enllaços externs

* Articles de Carles Muntaner a Sin Permiso
# Wim Van Huffel

Wim Van Huffel (Oudenaarde, 28 de maig de 1979) va ser un ciclista belga, professional des del 2002 fins al 2009.

## Palmarès

* 2003
** 1r al Volta Limburg Classic

### Resultats al Giro d'Itàlia

* 2005. 11è de la classificació general
* 2006. 17è de la classificació general
* 2007. Abandona (15a etapa)
* 2008. 38è de la classificació general

### Resultats a la Volta a Espanya

* 2007. 26è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Billingsley

Billingsley és una població dels Estats Units a l'estat d'Alabama. Segons el cens del 2007 tenia 122 habitants.

## Demografia

Segons el cens del 2000, Billingsley tenia 116 habitants, 46 habitatges, i 33 famílies. La densitat de població era de 38 habitants per km².
Dels 46 habitatges en un 21,7% hi vivien nens de menys de 18 anys, en un 54,3% hi vivien parelles casades, en un 15,2% dones solteres, i en un 26,1% no eren unitats familiars. En el 19,6% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,94.
Per edats la població es repartia de la següent manera: un 20,7% tenia menys de 18 anys, un 5,2% entre 18 i 24, un 29,3% entre 25 i 44, un 20,7% de 45 a 60 i un 24,1% 65 anys o més.
L'edat mediana era de 40 anys. Per cada 100 dones hi havia 73,1 homes. Per cada 100 dones de 18 o més anys hi havia 84 homes.
La renda mediana per habitatge era de 44.688 $ i la renda mediana per família de 46.000 $. Els homes tenien una renda mediana de 30.625 $ mentre que les dones 15.750 $. La renda per capita de la població era de 14.713 $. Aproximadament el 10% de les famílies i l'11,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Dove Cameron

Dove Cameron, nascuda com a Chloe Celeste Hosterman (Seattle, Washington, 15 de gener de 1996) és una actriu i cantant estatunidenca, coneguda per interpretar un paper dual com els personatges homònims a la comèdia de situació de Disney Channel Liv and Maddie (2013-2017) i interpretar Mal, la filla de Malèfica, a les pel·lícules originals de Disney Channel Descendants, la seqüela Descendants 2 (2017), i el tercer lliurament Descendants 3 (2019). També va protagonitzar a la pel·lícula original de Disney Channel Cloud 9 com a Kayla Morgan, i va actuar a les pel·lícules Barely Lethal com a Liz Larson, R.L. Stine's Monsterville: Cabinet of Souls com a Beth, i Hairspray Live! com a Amber Von Tussle.
Posteriorment, va tenir un paper recurrent com a Ruby en la sèrie de televisió de ABC Agents of S.H.I.E.L.D. (2018). Està configurada com a veu Spider-Woman en la pel·lícula de superherois animat de Marvel Marvel Rising: Secret Warriors (2018).

## Enllaços externs

* Dove Cameron - Lloc web oficial
# Mastaba de Ti

La mastaba de Ti és un dels més importants jaciments arqueològics de Saqqara. Fou descoberta l'any 1860 per Auguste Mariette.
Ti (també transcrit «Ty») va ser un alt funcionari de la cort sota diversos faraons de la V dinastia d'Egipte, dels quals l'últim va ser Niuserre, a la fi del segle XXV aC i començament del segle XXIV aC. La seva funció era de «director dels perruquers de la Gran Casa», cosa que feia que fos una persona pròxima al sobirà.
De la seva importància és testimoniatge la construcció d'una mastaba per a la seva tomba.
* Entrada
* Pati
* Relleu
* Relleu
* Porta falsa
* Cambra sepulcral, amb el sarcòfag
* Planta

## Bibliografia

* François Auguste Ferdinand Mariette, Les mastabas de l'Ancien Empire, París, 1889.
* Emmanuel de Rougé, Œuvres diverses, vol. 6, París, 1918.

## Enllaços externs

* Web sobre la mastaba de Ti (anglès)
# Wiriná

El wiriná o uirina és una llengua extingida de la família arawak, poc testificada i sense classificar que fou parlada al Brasil, als marges del riu Negro. Tant Kaufman (1994) com Aikhenvald (1999) la deixen sense classificar dins de les llengües arawak de l'Alt Amazones.
Hi ha un vocabulari wiriná (flora, fauna i artefatos culturals) recollit per Johann Natterer (1831-1832).

## Referències

* ↑ Ramirez, Henri (2019). Enciclopédia das línguas arawak: acrescida de seis novas línguas e dois bancos de dados. (no prelo)
* ↑ Ramirez, Henri, & França, Maria Cristina Victorino de. (2019). Línguas Arawak da Bolívia. LIAMES: Línguas Indígenas Americanas, 19, e019012. https://doi.org/10.20396/liames.v19i0.8655045
* ↑ Ramirez, Henri. Enciclopédia das línguas Arawak: acrescida de seis novas línguas e dois bancos de dados. 4. 1. Curitiba: Editora CRV, 2020. DOI 10.24824/978655578892.1. ISBN 978-65-5578-892-1.
# Catalogne (Catalunya Napoleònica)

Catalogne, la Catalunya napoleònica, va constituir la part més meridional de l'àrea directament administrada per l'Imperi Napoleònic, que comprenia la regió històrica de Catalunya.
Administrativament estava dividida en cinc departaments: Boques de l'Ebre (sud), Montserrat (centre), Segre (nord-oest), Ter (nord-est) i Pirineus Orientals (nord-est ultrapirinenc). La Vall d'Aran va ser integrada al departament de l'Alta Garona (Haute-Garonne) i Andorra ho va ser al del Segre.
Des del 1810 els quatre departaments primers formaven part d'una república catalana instaurada per Napoleó Bonapart. Amb la Restauració absolutista a Espanya aquests quatre departaments tornarien a ser part del regne d'Espanya a partir de 1814. Per contra el departament de Pirineus Orientals, que havia estat annexionat per França el 1649 i que també és part del principat de Catalunya, va seguir sent part de la França borbònica. França va retenir la sobirania del la Vall d'Aran fins a l'any 1815, quan va ser reintegrat al regne d'Espanya.

## Referències

* ↑ «Le SPLAF - Les départements de l'empire». [Consulta: 22 març 2020].
# Wiscasset

Wiscasset és un poble i seu del Comtat de Lincoln (Maine) als Estats Units d'Amèrica.

## Demografia

Segons el cens del 2000 Wiscasset tenia 3.603 habitants, 1.472 habitatges i 972 famílies. La densitat de població era de 56,6 habitants/km².
Dels 1.472 habitatges en un 31,2% hi vivien nens de menys de 18 anys, en un 52,9% hi vivien parelles casades, en un 9,5% dones solteres, i en un 33,9% no eren unitats familiars. En el 27,4% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,94.
Per edats la població es repartia de la següent manera: un 25,3% tenia menys de 18 anys, un 6,4% entre 18 i 24, un 28,4% entre 25 i 44, un 26,7% de 45 a 60 i un 13,1% 65 anys o més.
L'edat mediana era de 39 anys. Per cada 100 dones de 18 o més anys hi havia 94,7 homes.
La renda mediana per habitatge era de 37.378$ i la renda mediana per família de 46.799$. Els homes tenien una renda mediana de 31.365$ mentre que les dones 21.831 $. La renda per capita de la població era de 18.233$. Entorn del 6,9% de les famílies i el 12,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wiscasset». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Wiscasset». American Fact Finder. Oficina del Cens dels Estats Units, 12-01-2010.
# Berghia coerulescens

Berghia coerulescens, de nom vulgar bergia blavosa, és una espècie de mol·lusc nudibranqui marí pertanyent a la familia eolidiídis i descrita per primer cop, el 1832, pel zoòleg i paleontòleg francès Charles Léopold Laurillard. És l'espècie tipus del gènere Berghia que és un gènere que commemora el malacòleg Rudolph Bergh.

## Distribució i ecologia

Es considera una espècie amfiatlàntica. Es troba a les aigües d'Europa incloent Espanya i Portugal, així com al Carib i a Jamaica. A Catalunya aquesta espècie es pot observar des de Cadaqués fins a Tossa de Mar. Viu aproximadament a un metre de fondària.

## Descripció

Pot arribar a fer entre 40 i 70 mm

## Referències

* 1 2 3 4 Berghia coerulescens in Malacolog
* 1 2 3 Gofas, S. (2010). Berghia coerulescens (Laurillard, 1830). In: Bouchet, P.; Gofas, S.; Rosenberg, G. (2010) World Marine Mollusca database. Accessed through: World Register of Marine Species at http://www.marinespecies.org/aphia.php?p=taxdetails&id=196603 on 2011-03-10
* ↑ Ballesteros Gaibrois, Manuel. Els Nudibranquis del mar català. Barcelona: Brau, 2019. ISBN 978-84-15885-92-4.
* ↑ Berghia coerulescens a Sea Slug Forum
# LXLE Linux

LXLE Linux és una distribució Linux basada en la versió LTS més recent d'Ubuntu / Lubuntu i que empra l'entorn d'escriptori LXDE. És una distro lleugera enfocada en l'estètica visual que funciona bé en tant equips antics com a nous.

## Recepció

En una ressenya de gener de 2014 de la revista Full Circle, Gabriele Tettamanzi va assenyalar que LXLE té alguns problemes menors de localització, però, d'altra banda, ho va descriure com "un escriptori lleuger i ràpid, ric en programari i estable ".

## Instal·lació i Ús Live

Es pot emprar GdiskDump, DD, PenDriveLinux o PLoP.

## Historial de llançaments

| Versió | Data de Llançament |
| Una versió antiga, sense suport: 12.04.3 | 2013-08-19 |
| Una versió antiga, sense suport: 12.04.4 | 2014-02-09 |
| Una versió antiga, encara amb suport: 14.04 | 2014-06-14 |
| Una versió antiga, encara amb suport: 14.04.1 | 2014-10-23 |
| Una versió antiga, encara amb suport: 12.04.5 | 2015-04-05 |
| Una versió antiga, sense suport: 14.04.2 | 2015-04-05 |
| Una versió antiga, sense suport: 14.04.3 | 2015-08-31 |
| Una versió antiga, sense suport: 14.04.4 | 2016-03-26 |
| Una versió antiga, encara amb suport: 16.04.1 LTS | 2016-07-29 |
| La darrera versió estable: 16.04.2 LTS | 2017-04-07 |
| La darrera versió estable: 18.04.3 LTS | 2019-09-09 |

## Vegeu també

* Bodhi Linux
* Lubuntu

## Referències

* ↑ «Revive Your Old PC With Lightweight Linux LXLE». makeuseof.com. [Consulta: 20 octubre 2016].
* ↑ Germain, Jack M. «Linux Insider». www.linuxinsider.com. [Consulta: 13 gener 2015].
* ↑ «Review». Full Circle Magazine, Enero 2014. [Consulta: Enero 2015].
* ↑ http://www.lxle.net/support/
* ↑ «Articles < The LXLE Desktop». lxle.net. [Consulta: 20 octubre 2016].
* ↑ «Articles < The LXLE Desktop». lxle.net. [Consulta: 28 setembre 2017].
* ↑ «Articles < The LXLE Desktop». lxle.net. [Consulta: 9 setembre 2019].

## Enllaços externs

* LXLE Linux - Lloc web oficial
# Edna Kiplagat

Edna Kiplagat (15 de setembre de 1979, Kenya) és una corredora de fons kenyana. Actualment és la campiona del món de marató.

## Trajectòria

Kiplagat va guanyar la medalla de plata en els 3000 metres al Campionat Mundial Junior de 1996 i una medalla de bronze al Campionat Mundial Junior de 1998 en la mateixa distància.
L'any 2010 va guanyar la marató de Los Angeles i la marató de Nova York.
Al Campionat Mundial de 2011 celebrat a Daegu, es va proclamar campiona del món de marató, títol que va tornar a aconseguir dos anys després en el Campionat Mundial de 2013, per la qual cosa es va convertir en la primera dona que el revalidava.
El 13 d'abril de 2014 va guanyar el marató de Londres amb un temps de 2:20:21. I al 2017 la marató de Boston.

## Palmarès

| Any | Competició | Lloc | Posat | Prova | Temps |
| 1996 | Campionat Mundial Junior | Sydney | 2n. | 3000 m | 8:53,06 |
| 1998 | Campionat Mundial Junior | Annecy | 3r. | 3000 m | 9:05,46 |
| 2010 | Marató de Los Angeles | Los Angeles | 1r. | Marató | 2:25:38 |
| 2010 | Marató de Nova York | Nova York | 1r. | Marató | 2:28:20 |
| 2011 | Campionat Mundial | Daegu | 1r. | Marató | 2:28:43 |
| 2013 | Campionat Mundial | Moscou | 1r. | Marató | 2:25:44 |
| 2014 | Marató de Londres | Londres | 1r. | Marató | 2:20:21 |

## Referències

* 1 2 «Edna Kiplagat fa història en revalidar títol mundial de marató». Món Esportiu.
* ↑ «Keitany y Kiplagat correrán el Maratón de Nueva York» (en castellà). Somosatletismo, 26-09-2017. Arxivat de l'original el 2020-07-23. [Consulta: 23 juliol 2020].
* ↑ «Edna Kiplagat wins big prize at Los Angeles Marathon» Arxivat 2017-03-14 a Wayback Machine.. All-Athletics.
* ↑ «Gebre Gebremariam, Edna Kiplagat win». ESPN New York.
* ↑ «La maratoniana Kiplagat lidera un podi kenyà en Daegu» Arxivat 2017-03-13 a Wayback Machine.. Reuters.
* ↑ Azpicueta, Manu. «Edna Kiplagat, la heroína silenciosa de Kenya, revalida su oro» (en castellà). Teinteresa, Deportes, 10-08-2013. [Consulta: 23 juliol 2020].
* ↑ «Kipsang and Kiplagat reign supreme for Kenya». Virgin Money London Marathon.
* ↑ «Los kenianos Geoffrey Kirui y Edna Kiplagat barren en el Maratón de Boston» (en castellà). Las Provincias, 17-04-2017. [Consulta: 23 juliol 2020].

## Enllaços externs

* IAAF, perfil de Edna Kiplagat
* Kimbia Athletics Arxivat 2008-11-20 a Wayback Machine.
* Edna Kimplagat 2010 NYC Marathon Winner Profile Arxivat 2011-10-05 a Wayback Machine.
# Massís del Muixacre

El massís del Muixacre, o Montsiacre, és un conjunt muntanyós situat al municipi de Morella (els Ports, País Valencià). Assoleix el 1.274 metres al cim homònim i els 1.294 al cim germà dels Fustes, el punt més elevat del terme de Morella.
Es caracteritza per les formes arrodonides del seu perfil, que al vessant sud prenen el nom de les Llomes de Bartolo que donen pas al pla de la Llàcua, i pel nord la serra de Blai Adell s'aproxima al mas de Querol per on transcorre el port de Querol. També la serra de la Talaia cap a l'est en direcció a la Vallivana, la serra del Mas Gran pel sud-oest i la serreta de Donís cap al nord-oest en direcció al llogaret dels Llívis.
Al Muixacre naixen nombrosos rius i barrancs, com el Bergantes, que drena les seues aigües en la conca de l'Ebre.
Aquest massís dóna nom també a una dena o districte de Morella, la més extensa del terme municipal de la capital dels Ports.

## Referències

* ↑ «La Llàcua (Morella)» (en català). [Consulta: 7 agost 2024].
* ↑ «Muixacre | enciclopedia.cat». [Consulta: 7 agost 2024].
# Vireó botxí becnegre

La vireó botxí becnegre (Cyclarhis nigrirostris) és un ocell de la família dels vireònids (Vireonidae).

## Hàbitat i distribució

Habita la selva pluvial i vegetació secundària dels Andes, a Colòmbia i oest i est de l'Equador.

## Referències

* ↑ «Vireó botxí becnegre». Cercaterm. TERMCAT, Centre de Terminologia. Rev. 10/05/2023(català)